Венскі ўніверсітэт музыкі і выканальніцкага мастацтва

Венскі ўніверсітэт музыкі і выканальніцкага мастацтва (ням.: Universität für Musik und darstellende Kunst Wien) — найбуйнейшая кансерваторыя Аўстрыі, размешчаная ў Вене. Ва ўніверсітэце навучаецца каля 3000 студэнтаў. Пытанне пра стварэнне ў Вене кансерваторыі на ўзор Парыжскай упершыню пастаўлена ў 1808 годзе. У 1812 годзе, было створана Таварыства аматараў музыкі (Gesellschaft der Musikfreunde), адной з галоўных задач якога, «самай прыгожай і самай важнай мэтай», абвяшчалася заснаванне кансерваторыі. У 1813 годзе створаны камітэт па арганізацыі Венскай кансерваторыі; нарэшце, у 1817 годзе створана пеўчая школа пад вярхоўным кіраўніцтвам Антоніа Сальеры, — для запрашэння выкладчыкаў-інструменталістаў не хапала сродкаў. Толькі ў 1819 годзе, з запрашэннем скрыпача-віртуоза, пазней выдатнага музычнага педагога, Ёзэфа Бёма, адкрыты першы інструментальны клас і, такім чынам, пачата пераўтварэнне пеўчай школы ў кансерваторыю. На працягу XIX стагоддзя кансерваторыя існавала на правах прыватнай ініцыятывы, дасягнуўшы да 1890-х гадоў значных маштабаў (да 1000 студэнтаў). У 1909 годзе кансерваторыя ўзята пад імператарскі патранат і стала называцца Каралеўскай і кайзераўскай Акадэміяй музыкі і выканальнага мастацтва (ням.: k.k. Akademie für Musik und darstellende Kunst). З устанаўленнем рэспублікі ў 1919 годзе Акадэмія стала называцца Дзяржаўнай, у 1970 годзе перайменавана ў Вышэйшую школу музыкі і выканальніцкага мастацтва, а ў 1998 годзе ператворана ва ўніверсітэт. З 1928 года ў складзе Акадэміі працуюць аддзяленні тэатральных акцёраў і музычнай педагогікі. Вядомыя выкладчыкі Гвіда Адлер Антон Брукнер Ёзэф Грайндль Паўль Грумер Эміль фон Заўэр Сымон Зэхтэр Густаў Нотэбом Антоніа Сальеры Альфрэд Уль Ёзэф Хельмесбергер Ханс Хотэр Дора Шварцберг Зноскі Спасылкі Афіцыйны сайт (англ.) (ням.)